REPUBLIKA SRBIJA

NARODNA SKUPŠTINA

Odbor za administrativno-budžetska

i mandatno-imunitetska pitanja

21 Broj: 112-597/23

21. jul 2023. godine

B e o g r a d

Na osnovu člana 27k stav 9, u vezi sa st. 1. i 3. istog člana Zakona o budžetskom sistemu („Službeni glasnik RS'', broj 54/09, 73/10, 101/10, 101/11, 93/12, 62/13, 63/13 – ispravka, 108/13, 142/14, 68/15 – dr.zakon, 103/15, 99/16, 113/17, 95/18, 31/19, 72/19, 149/20, 118/21, 118/21 – dr.zakon, 138/22) i člana 65. stav 3. Poslovnika Narodne skupštine („Službeni glasnik RS“, broj 20/12 – Prečišćeni tekst), Odbor za administrativno-budžetska i mandatno-imunitetska pitanja je, na 29.sednici održanoj 21. jula2023. godine, razmatrao zahtev Poverenika za zaštitu ravnopravnosti (21 Broj: 112-597/23 od 30. marta 2023. godine) i doneo

O D L U K U

o davanju saglasnosti Povereniku za zaštitu ravnopravnosti za zasnivanje radnog odnosa na neodređeno vreme sa novim licima u 2023. godini

1. Daje se saglasnost Povereniku za zaštitu ravnopravnosti za zasnivanje radnog odnosa na neodređeno vreme sa sedam novih lica, u zvanju:

- mlađi savetnik - 1 lice;

- savetnik - 4 lica;

- samostalni savetnik - 1 lice;

- referent - 1 lice.

2. Zapošljavanje lica iz tačke 1. ove odluke, uslovljeno je postojanjem odgovarajućih finansijskih sredstava za isplatu plata, sa pripadajućim porezima i doprinosima za novozaposlene, u skladu sa sredstvima obezbeđenim Zakonom o budžetu Republike Srbije za 2023. godinu opredeljenim za rad Poverenika za zaštitu ravnopravnosti i Kadrovskim planom za 2023. godinu, na koji je Ministarstvo finansija dalo saglasnost (akt Broj: 119-05-00022/2023-03 od 22. februara 2023. godine).

3. Ovu odluku dostaviti Povereniku za zaštitu ravnopravnosti na dalje postupanje.

4. Ova odluka stupa na snagu danom donošenja.

PREDSEDNIK ODBORA

Milenko Jovanov